মৌলভীবাজার সদর উপজেলার ৫নং আখাইলকুড়া ইউনিয়ন পরিষদের ২০১৩-১৪ অর্থবছরের উন্মুক্ত বাজেট প্রস্তাব সভা গত ৩০ জুন বিকাল ৩ ঘটিকায় অনুষ্ঠিত হয়েছে। ইউনিয়ন পরিষদ মিলনায়তনে ইউপি চেয়ারম্যান শামীম আহমদ এক জনাকীর্ণ সুধী সমাবেশে ৪২ লক্ষ ৯৩ হাজার ২৫৩ টাকা ব্যয় ও ৩ লক্ষ ৯০ হাজার ৯৩২ টাকা উদ্বৃত্ত রেখে মোট ৪৬ লক্ষ ৮৪ হাজার ১৮৫ টাকার উন্মুক্ত বাজেট প্রস্তাব করেন। ইউপি চেয়ারম্যান শামীম আহমদ এর সভাপতিত্বে ও ইউপি সচিব সুজিত লাল দাস এর পরিচালনায় অনুষ্ঠানে প্রধান অতিথির বক্তব্য রাখেন মৌলভীবাজার জেলা প্রশাসক মোঃ কামরুল হাসান, বিশেষ অতিথি হিসেবে উপস্থিত ছিলেন উপজেলা যুব উন্নয়ন কর্মকর্তা জসিম উদ্দিন, সাপ্তাহিক পাতাকুঁড়ির দেশ সম্পাদক নুরুল ইসলাম শেফুল, অবসরপ্রাপ্ত শিক্ষক হাজী শেখ আব্দুল আজাদ, নৃপেন্দ্র কুমার দাস প্রমুখ। স্টাফ রিপোর্টার॥